b'\n_START_ARTICLE_\nRedingtonita\n_START_SECTION_\nCaracter\xc3\xadstiques\n_START_PARAGRAPH_\nLa redingtonita \xc3\xa9s un sulfat de f\xc3\xb3rmula qu\xc3\xadmica Fe\xc2\xb2\xe2\x81\xbaCr\xe2\x82\x82(SO\xe2\x82\x84)\xe2\x82\x84\xc2\xb722H\xe2\x82\x82O. Cristal\xc2\xb7litza en el sistema monocl\xc3\xadnic, i acostuma a trobar-se de manera massiva, amb una fina estructura fibrosa paral\xc2\xb7lela. La seva duresa a l\'escala de Mohs \xc3\xa9s 2._NEWLINE_Segons la classificaci\xc3\xb3 de Nickel-Strunz, la redingtonita pertany a "07.CB: Sulfats (selenats, etc.) sense anions addicionals, amb H\xe2\x82\x82O, amb cations de mida mitjana" juntament amb els seg\xc3\xbcents minerals: dwornikita, gunningita, kieserita, poitevinita, szmikita, szomolnokita, cobaltkieserita, sanderita, bonattita, aplowita, boyle\xc3\xafta, ilesita, rozenita, starkeyita, drobecita, cranswickita, calcantita, j\xc3\xb4koku\xc3\xafta, pentahidrita, sider\xc3\xb2til, bianchita, chvaletice\xc3\xafta, ferrohexahidrita, hexahidrita, moorhouse\xc3\xafta, niquelhexahidrita, retgersita, bieberita, boothita, mallardita, melanterita, zincmelanterita, alpersita, epsomita, goslarita, morenosita, alun\xc3\xb2gen, metaalun\xc3\xb2gen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, r\xc3\xb6merita, ransomita, apjohnita, bilinita, dietrichita, halotriquita, pickeringita, wupatki\xc3\xafta i meridiani\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina de mercuri Redington, situada a la localitat de Knoxville, al comtat de Napa, a Calif\xc3\xb2rnia (Estats Units). Tamb\xc3\xa9 ha estat descrita al llac Alexandrina, a Murray Riverlands (Austr\xc3\xa0lia Meridional). Es tracta dels dos \xc3\xbanics indrets a on ha estat trobada aquesta esp\xc3\xa8cie mineral.'